STIERNE 


KIRK         N    Y  ]' 


JESU  KRISTI  KIRKE  AF  SIDSTE  DAGES  HELLIGE 


MARTS  2003 


PRÆSIDENT  HINCKLEY  INDVIER  BYGNINGER 
OG  BESØGER  MEDLEMMER 


ræsident  Hinckley  deltog  under  sine  travle  rejseakti- 
viteter i  indvielsen  af  flere  nye  bygninger,  hvoraf  en  blev 
opkaldt  efter  ham,  og  han  besøgte  medlemmer  i  Pennsyl- 
vania og  Utah. 

GORDON  B.  HICKLEY-BYGNINGEN 

Præsident  Hinckley  blev,  som  han  selv  sagde,  »helt 
perpleks«  over  forslaget  om,  at  Brigham  Young  Universi- 
ty  i  Idaho  skulle  opkalde  en  bygning  efter  ham.  Men  han 
tog  ydmygt  imod  æresbevisningen  ved  en  indvielsescere- 
moni  for  den  nye  bygning,  som  blev  afholdt  den  22.  okto- 
ber 2002  i  Rexburg  i  Idaho. 

»Denne  bygnings  navn  er  en  stadig  påmindelse  til  mig 
om  at  leve  værdigt  og  op  til  den  tillid,  I  har  vist  mig,  og 
det  er  en  påmindelse  til  mine  efterkommere  om,  at  nogen 
ærede  deres  forfader  og  derved  gav  dem,  der  bærer  hans 
navn,  et  højtidelig  ansvar,«  sagde  præsident  Hinckley  ved 
indvielsen  af  den  nye  Gordon  B.  Hinckley-bygning. 

Det  var  en  passende  hyldest  til  Kirkens  præsident,  som 


Præsident  Gordon  B.  Hinckley  vinker  til  studerende  og 
gæster  efter  indvielsen  af  en  bygning,  som  blev  opkaldt 
efter  ham  på  Brigham  Young  University  i  Idaho. 


Ved  indvielsen  af  Gordon  B.  Hinckley-bygningen  omtalte 
præsident  Thomas  S.  Monson  præsident  Hinckley  som 
»en  mand,  som  benytter  sig  meget  af  ...  tro«  og  en 
»gudfrygtig  mand.« 

har  været  medvirkende  til  undervisningsinstitutionens 
nylige  overgang  fra  et  to-årigt  college,  før  kendt  som  Ricks 
College,  til  et  universitet  med  fireårige  uddannelser. 

»Det  er  passende,«  sagde  præsident  Thomas  S.  Mon- 
son,  førsterådgiver  i  Det  Første  Præsidentskab,  »for  præ- 
sident Hinckley  er  en  mand,  som  benytter  sig  meget  af 
bøn,  faste  og  tro;  han  er  en  lærd  mand,  en  ærværdig 
mand,  et  ordensmenneske  og  en  gudfrygtig  mand.  Han 
har  også  et  lang  liv  med  gode  gerninger  bag  sig,  og  Gud  er 
helt  sikkert  med  ham.« 

Præsident  Monson  var  hovedtaler  under  indvielsen  og 
bad  indvielsesbønnen.  Blandt  de  andre  tilstedeværende 
ved  indvielsen  var  søster  Marjorie  Hinckley,  præsident 
Hinckleys  hustru,  samt  medlemmer  af  familien  Hinckley, 
ældste  Henry  B.  Eyring,  medlem  af  De  Tolv  Apostles 
Kvorum,  Kirkens  uddannelseskommissær  og  tidligere 
rektor  for  Ricks  College  samt  medlemmer  af  områdepræ- 
sidentskabet i  Idaho. 

Den  nyligt  indviede  institutbygning  tjener  som  undervisningssted  for  næsten 
6000  unge  voksne  i  området  omkring  Salt  Lake  City. 


Den  5000  kvadratmeter  store  byg- 
ning indeholder  lokaler  til  søndags- 
møderne  samt  kontorer  til  lærere  og 
klasseværelser. 

INSTITUTBYGNING  i  SALT  LAKE 
CITY 

Ingen  uddannelse  er  fuldkommen, 
uden  at  man  plejer  de  åndelige  sider, 
sagde  præsident  Hinckley  ved  indvi- 
elsen af  en  ny  institutbygning  til  næ- 
sten 6000  studerende  i  Salt  Lake  City 
i  Utah. 

»Det  er  vigtigt,  at  vi  udvikler  os  på 
de  områder,  som  vil  hjælpe  os  med  at 
tjene  til  livets  ophold  og  bidrage  til 
det  samfund,  vi  lever  i,«  sagde  præsi- 
dent Hinckley  til  de  mange  forsamle- 
de ved  bygningens  indvielse  i  okto- 
ber 2002.  »Men  vi  har  alle  noget  gud- 
dommeligt i  os.  Det  er  også  vigtigt,  at 
denne  side  af  os  bliver  udviklet  og  får 
mulighed  for  at  komme  til  udtryk.« 

»Der  er  gjort  en  enorm  indsats  for 
at  tegne,  bygge  og  udstyre  denne 
smukke  bygning,«  siger  lederen  af 
Kirkens  Uddannelsessystem,  Paul 
Johnson.  »Det  er  alt  arbejdet  værd  og 
mere  til,  hvis  undervisningen  og  akti- 
viteterne her  bidrager  til  at  opbygge 
vore  unges  åndelige  liv.« 

Den  nye  bygning,  som  er  tilknyttet 
det  nærliggende  University  of  Utah, 
indeholder  klasseværelser  til  den 
ugentlige  institutundervisning,  loka- 
ler til  diverse  studenteraktiviteter, 
kirkesale  og  kontorer  til  institutlærer- 
ne. Adskillige  ledere  fra  Kirken  og 
universitetet  overværede  indvielsen. 


bl.a.  ældste  L.  Tom  Perry  og  ældste 
Henry  B.  Eyring  fra  De  Tolv  Apostles 
Kvorum,  præsiderende  biskop  H.  Da- 
vid Burton  og  rektor  ved  University 
of  Utah,  Bernie  Machen.  Præsident 
Hinckley  bad  indvielsesbønnen. 

»Denne  nye  institutbygning  er 
mere  end  en  smuk,  funktionel  byg- 
ning. Det  er  et  sted  for  lærdom,  so- 
ciale aktiviteter  og  tjeneste,«  sagde 
ældste  Eyring.  »Det,  som  foregår  i 
denne  bygning,  vil  bestå  langt  længe- 
re i  de  studerendes  og  deres  families 
liv  end  bygningen.« 

»Der  er  ingen  steder  på  universitets- 
området, hvor  man  kan  fornemme 
det  samme  som  til  institut,«  sagde 
Jenny  Gill,  en  institutelev  fra  Salt 
Lake  City.  350  000  i  hele  verden  er 
for  tiden  tilmeldt  institutprogammet. 

HUNTSMAN  HALL  INDVIES 

Den  25.  oktober  2002  mødtes  præ- 
sident Hinckley  med  USAs  vicepræ- 
sident, Dick  Cheney,  og  andre  ledere 
fra  kirke  og  uddannelsesinstitutioner 
ved  en  privat  indvielse  af  en  universi- 
tetsbygning, der  er  navngivet  til  ære 
for  ældste  Jon  M.  Huntsman,  der  er 
halvfj  erdser-områdeautoritet. 

Den  otte  etager  høje  bygning  lig- 
ger på  University  of  Pennsylvanias 
grund  og  støder  op  til  Wharton 
School  of  Business.  Bygningen  er 
døbt  Huntsman  Hall  som  hyldest  til 
ældste  Huntsmanns  filantropiske  bi- 
drag gennem  hele  sit  liv. 

I  1959  tog  ældste  Huntsman  eksa- 
men fra  Wharton  School  og  begynd- 
te for  30  år  siden  en  lille  virksomhed, 
som  skulle  fremstille  kasser  til  at 


pakke  hamburgere  i.  Fra  denne  spæde 
begyndelse  er  Huntsman  Corporation 
blevet  verdens  største  privatejede 
virksomhed  i  petrokemi-  og  plasticin- 
dustrien. 

Men  hans  succes  i  forretningsver- 
denen er  kun  en  del  af  historien,  sag- 
de præsident  Hinckley  under  ceremo- 
nien. Han  fortalte,  hvordan  ældste 
Huntsman  som  elevrådsrepræsentant 
på  Palo  Alto  gymnasium  i  Californi- 
en brugte  sine  sparsomme  midler  til 
at  købe  slips  for  at  hædre  skolens  pe- 
deller. Han  fortalte,  at  Jon  Huntsman 
fik  øje  på  en  svagelig  dreng,  som  ikke 
ville  leve  længe,  og  som  spiste  alene  i 
skolens  kantine.  Han  »gik  fra  sine 
venner  for  at  spise  sammen  med  den- 
ne dreng.  Hans  venner  fulgte  med,  og 
drengen  blev  snart  en  meget  populær 
ung  mand,  hvilket  gjorde  hans  sidste 
tid  lidt  lettere.« 

Præsident  Hinckley  fortalte  også 
om  en  oplevelse  fra  dengang,  hvor 
ældste  og  søster  Huntsman  var  et 
ungt,  nygift  par  med  meget  få  penge 
til  sig  selv.  Søster  Huntsman  opdage- 
de, at  der  manglede  50  dollars  i  bud- 
gettet hver  måned.  Da  hun  spurgte, 
hvor  de  blev  af,  talte  hendes  mand 
udenom. 

»En  søndag,«  sagde  præsident 
Hinckley,  »sagde  en  enke,  som  forsøg- 
te at  forsørge  sin  familie,  tårevædet  i 
Kirken,  at  hver  måned  lå  der  50  dol- 
lars i  hendes  postkasse,  og  hun  havde 
ingen  anelse  om,  hvem  de  kom  fra. 
For  hende  udgjorde  de  50  dollars  for- 
skellen på  at  kunne  klare  sig  og  på 


katastrofe.  Han  blev  ikke  filantrop,  da 
han  blev  rig,«  sagde  præsident  Hin- 
ckley. »Han  gav  gavmildt,  da  han  var 
fattig.« 

Vicepræsident  Cheney  sagde  i  sin 
tale:  »Mit  største  ønske  for  denne 
bygning  er,  at  alle,  som  går  gennem 
dens  døre,  vil  vide  noget  om  den 
mand,  som  den  er  opkaldt  efter,  om 
hans  store  resultater  og  mål  i  livet  og 
om  de  værdier,  som  karakteriserer 
det.« 

MEDLEMMER  MØDES 
I  PENNSYLVANIA 

Præsident  Hinckley  bad  indtræn- 
gende medlemmerne  om  at  fortælle 
andre  om  evangeliet,  da  han  talte  til 
ca.  5000  forsamlede  i  Philadelphia  i 
Pennsylvania  i  oktober  2002.  Han  var 
i  følge  med  ældste  David  B.  Haight 


En  familie  i  Pennsylvania  overværer 
et  møde  for  medlemmer,  hvor 
præsident  Hinckley  opfordrede 
medlemmerne  til  at  fortælle  andre 
om  evangeliet. 

og  ældste  M.  Russell  Ballard  fra  De 
Tolv  Apostles  Kvorum. 

Under  mødet  spurgte  præsident 
Hinckley:  »Kan  nogen  være  i  tvivl 
om,  at  der  er  mere  tro  i  verden  på 
grund  af  genoprettelsens  evangelium? 
Blot  det,  at  I  er  til  stede  her  i  aften, 
søskende,  er  bevis  på  jeres  tro,  jeres 
villighed  til  at  holde  de  pagter,  I  har 
indgået,  og  til  at  forpligte  jer  til  at 
leve  i  overensstemmelse  med  Jesu 
Kristi  evangelium  og  vandre  i  tro  og 
retskaffenhed  for  ham.  Det  lægger  en 
stor  byrde  på  os,  men  også  et  mægtigt 
ansvar,  og  hvor  er  det  en  uvurderlig 
mulighed.« 

Præsident  Hinckley  bemærkede: 
»Kirken  befinder  sig  i  en  vidunderlig 
tilstand  på  grund  af  medlemmernes 
tro,  og  den  har  bredt  sig  til  hele  ver- 
den. Der  er  i  dag  flere  sidste  dages 
hellige  uden  for  USA,  end  der  er  i 
USA  . . .  Det  er  virkelig  bemærkelses- 
værdigt, men  det  er  ikke  nok.  Vi  kan 
gøre  meget  mere.« 

Kirkens  præsident  grundede  over: 
»Hvorfor  er  vi  så  modstræbende«  til 
at  fortælle  vore  venner  om  evangeli- 
et. »Jeg  ved  ikke,  hvorfor  vi  er  så  ban- 
ge,« sagde  han.  »Jeg  ved  ikke,  hvor- 
for vi  står  sådan  tilbage.  Vi  bryder  os 
ikke  om  at  gøre  det.  Hvorfor?  Det  er 
det  vidunderligste  i  verden.  I  ved, 
hvad  I  har  . . .  Kunne  I  ikke  tænke  jer, 
at  andre  skulle  have  det?  Det  er  jeg 
sikker  på,  at  I  kunne.  Lad  os  prøve  at 
nå  ud  til  andre  ...  og  udbrede  evange- 
liet blandt  vore  venner.  Knæl  ned  og 
bønfald  Herren  om  at  hjælpejer  med 


at  finde  nogen.  I  ved  aldrig,  hvis  hjer- 
te der  vil  blive  rørt.  I  kan  ikke  vide 
det,  medmindre  I  forsøger.« 

MØDE  FOR  MEDLEMMER  I  UTAH 

Præsident  Hinckley  benyttede  en 
af  de  sjældne  søndage,  hvor  han  har 
fri,  til  at  møde  op  til  en  stavskonfe- 
rence,  som  fandt  sted  i  Park  City  i 
Utah  i  oktober  2002.  I  sin  korte  tale 
opfordrede  han  de  tilstedeværende  til 
at  være  værdige  til  en  patriarkalsk 
velsignelse. 

»Tænk  over  det,«  sagde  præsident 
Hinckley.  »Her  er  en  mand,  som  er 
kaldet  og  indsat  til  at  velsigne  og 
ordinere.  Han  virker  som  profet  for 
enkeltpersoner  ...  Ethvert  medlem 
af  Kirken,  som  er  værdig,  kan  komme 
og  lade  ham  lægge  hænderne  på 
deres  hoved  og  give  dem  en  velsig- 
nelse.« 

»I  har  en  patriark  blandt  jer,  som 
er  kaldet  og  udvalgt  til  at  velsigne  jer, 
søskende,«  fortsatte  præsident  Hin- 
ckley. »Og  hvis  I  ikke  har  modtaget 
jeres  patriarkalske  velsignelse,  så  vil 
jeg  opfordrejer  til  at  tagejer  sammen 
og  sætte  jeres  liv  i  orden  og  blive 
værdige  til  at  modtage  jeres  patriar- 
kalske velsignelse.  Gå  dernæst  til 
jeres  biskop,  så  I  på  rette  vis  kan  få 
en  anbefaling,  træf  da  aftale  om  at 
mødes  med  [patriarken],  og  lad  ham 
lægge  hænderne  på  jeres  hoved  og 
med  Helligåndens  kraft  tale  per- 
sonligt og  vidunderligt  til  jer,  sø- 
skende.« □ 

Rapport  fra  Church  News 


Nyt  hæfte  om 

tempelforberedelse 

udkommet 


PREPARING    TO  ENTER 

THE  HO  LY  TEMPLE 


Hæftet  Forberedelse  til  at  indtræde  i 
det  hellige  tempel  er  nu  tilgænge- 
ligt for  medlemmer,  der  forbereder  sig 
til  at  tage  til  templet  for  første  gang. 
Biskoppen  eller  grenspræsidenten 
skal  give  et  eksemplar  af  dette  hæfte 
til  medlemmer,  der  skal  have  en  an- 
befaling til  at  modtage  deres  egen  be- 
gavelse eller  til  at  blive  beseglet. 
Medlemmerne  opfordres  til  at  læse 
hæftet  grundigt,  inden  de  får  tid  til 
interview  hos  stavs-  eller  missions- 
præsidenten. 

Kirkens  ledere  fremhæver  fortsat, 
hvor  vigtigt  det  er,  at  medlemmerne 


er  værdige  til  at  komme  i  templet. 
»Jeg  [beder]  jer,  mine  søskende,  ind- 
trængende om  at  benytte  Kirkens 
templer,«  sagde  præsident  Gordon  B. 
Hinckley  under  oktoberkonferencen 
2002. 

»Tag  til  templet,  og  udfør  det  store 
og  forunderlige  værk,  som  himlens 
Gud  har  forklaret  os  . . .  Og  måtte  vi 
der  tilbyde  de  selv  samme  velsignel- 
ser til  de  tidligere  slægter«  (»O,  gid 
jeg  var  en  engel  og  kunne  få  mit  hjer- 
tes ønske  opfyldt,«  Liahona,  nov. 
2002,  s.  6). 

Forberedelse  til  at  indtræde  i  det  helli- 
ge tempel  (36793  110)  fortæller  om, 
at  templet  og  de  ordinancer  og  pag- 
ter, som  finder  sted  der,  er  hellige, 
hvordan  man  kan  blive  værdig  og  for- 
berede sig  til  at  komme  ind  i  templet 
samt  om  passende  tempeltøj.  Hæftet 
fås  på  65  sprog.  □ 


Orkan  tændte 

barmhjertighedens 

ånd 

Jason  Swensen 

Kun  en  måned  efter  at  orkanen 
Isidore  ramte  Yucatån-halvøen, 
rasede  orkanen  Kenna  mod  Mexicos 
stillehavskyst.  Kirkens  medlemmer 
samledes  for  at  hjælpe  med  opryd- 
ningsarbejdet, og  mexicanske  em- 
bedsmænd har  besøgt  Salt  Lake  City 

for  at  takke  for  den  humanitære  ind- 
sats i  den  svære  orkansæson. 

ORKANEN  KENNA 

I  oktober  ramte  orkanen  Kenna 
den  mexicanske  kystby  San  Bias 
hårdt.  Kraftig  regn,  seks  meter  høje 
bølger  og  blæst  på  over  235  km  i  ti- 
men rev  næsten  alle  træer  op  med 
rode  i  landsbyen,  skrællede  tage  af 
bygninger  og  oversvømmede  utallige 
hjem. 

Kirkens  bygninger  og  medlemmers 
huse  led  store  skader,  men  der  var 
ikke  forlydender  om,  at  nogen  med- 
lemmer eller  missionærer  kom  til  ska- 
de. Kirkens  ledere  roser  en  kærlig  og 
effektiv  præstedømmeleders,  Alvaro 
Artigas  Azcano,  indsats;  han  er  di- 
striktspræsident  i  Nayarit  Mexico 
Distrikt. 

Som  eneste  læge  i  San  Bias  »har 
han  arbejdet  heltemodigt  døgnet 
rundt«,  siger  Terry  J,  Spallino,  leder 
af  timelige  anliggender  i  Mexico. 

Kenna  var  netop  begyndt  at  aftage 
i  styrke,  da  præsident  Artigas  påtog 
sig  sin  rolle  som  præstedømmeleder 
og  besøgte  familier  i  distriktet,  hvor 
han  kategoriserede  behovene  og  skaf- 
fede mad  og  husly  i  sit  eget  hjem  eller 
i  sin  lægepraksis  til  dem,  der  havde 
behov  for  det. 

Præsident  Artigas  brugte  en  øko- 
nomisk bevilling  til  nødhjælp  fra  Me- 
xicos Nordlige  Område  til  at  købe 
mad  og  medicin  for.  Der  blev  hurtigt 
distribueret  170  nødhjælpspakker  til 
de  ramte  medlemmer  og  andre. 


Medlemmer  og  missionærer  i  Na- 
yarit Distrikt  og  andre  områder  af 
Mexico  trådte  også  til  for  at  hjælpe 
efter  orkanen.  »Medlemmerne  hjalp 
hinanden.  De  tog  også  hen  til  kirken 
for  at  skylle  vandet  ud  af  bygningen, 
så  vi  kunne  holde  møder  om  sønda- 
gen,« siger  præsident  Artigas. 

Selv  om  mange  medlemmer  i  San 
Bias  har  mistet  deres  arbejde,  er 
præsident  Artigas  sikker  på,  at  alt 
vil  normaliseres  i  området  i  løbet  af 
få  måneder.  Der  er  igen  vand  og 
elektricitet,  og  man  er  ikke  bekymret 
for  helbredstilstanden  på  længere 
sigt. 

Men  orkanen  Kenna  har  dog  haft 
visse  omkostninger  for  medlemmerne 
i  San  Bias.  Orkanen  har  også  lært 


dem  noget,  siger  præsident  Artigas. 
»Det  har  været  en  god  tid  til  at  tæn- 
ke over  tingene  og  finde  måder  at 
gøre  fremtiden  bedre.« 

RUNDVISNING  I  KIRKENS 
HUMANITÆRCENTER 

Repræsentanter  fra  den  mexican- 
ske regering  besøgte  i  november  Kir- 
kens Humanitærcenter  i  Salt  Lake 
City  for  at  takke  for  Kirkens  humani- 
tærhjælp  efter  orkanerne  Kenna  og 
Isidore  i  november. 

Melba  Pria  fra  den  mexicanske  re- 
gering blev  vist  rundt  i  det  store  cen- 
ter af  Garry  R.  Flake,  leder  af  Huma- 
nitærtjenesten. Repræsentanter  fra 
Utahs  latinamerikanske  befolkning 
og  den  mexicanske  konsul  i  Utah, 


»I 


1« 


Kirkens  medlemmer  i  Guadalajara  i  Mexico  pakker  mad  til  medlemmer 
i  Nayarit  Distrikt  i  Mexico,  som  blev  ramt  af  orkanen  Kenna. 

Den  voldsomme  orkan,  Kenna,  beskadigede  taget  på  en  kirkebygning 
i  Mexico. 


Martin  Torres,  deltog  ligeledes  i  rund- 
visningen. 

Under  rundvisningen  fortalte  bror 
Flake  om  Kirkens  Humanitærcenters 
globale  virke,  hvor  nødhjælpen  sam- 
les, sorteres  og  pakkes,  og  hvordan 
den  afsendes  til  katastrofeområder  i 
verden. 

»Det  har  været  meget  berigende  og 
oplysende,«  sagde  fr.  Pria,  som  var  i 
Utah  for  første  gang.  »Det  er  et  be- 
søg, vi  har  set  frem  til,  for  vi  har  man- 
ge programmer,  hvor  vi  samarbejder 
med  [de  sidste  dages  helliges]  Huma- 
nitærtjeneste.« 

Fr.  Pria  sagde  endvidere,  at  Kirkens 
Humanitærcenter  blev  prioriteret  på 
grund  af  centrets  arbejde  med  mino- 
ritetsgrupper i  området,  bl.a.  mexica- 
nere. 

»Selv  mennesker,  som  ikke  er  med- 
lem, får  hjælp  af  Kirken,«  bemærke- 
de hun.  »De  vidtrækkende  program- 


mer og  [opmærksomheden  på],  hvad 
fattigdom  vil  sige  ...  er  vigtige  ting.« 
Ms.  Pria  tilføjede,  at  hendes  regering 
er  taknemmelig  for  Kirkens  medlem- 
mers hjælp  efter  orkanerne  Isidore  og 
Kenna,  som  begge  ramte  Mexico  i  ef- 
teråret. »Det  har  været  en  svær  tid,« 
sagde  hun.  □ 

Fra  Church  News, 
9.  november  2002 


I  rampelyset 

HELLIGE  I  BURGOS  ISABELA 
I  FILIPPINERNE 

Nenita  Y.  Ramirez 

F'  or  de  hellige  i  Burgos  Stav  i  Filip- 
pinerne er  det  at  så  evangeliets  sæd 
ligesom  at  plante  ris;  det  er  blevet  en 
del  af  deres  hverdag. 

Byerne  Burgos,  San  Pedro,  Roxas, 
Aurora,  Caliguian  og  Tabuk  ligger  ca. 
420  km  nord  for  Manila  i  et  område, 
hvor  der  er  grønt,  lige  så  langt  øjet 
rækker,  og  landbruget  er  den  øko- 
nomiske livsnerve.  Disse  områder 
udgør  Burgos  Stav,  som  blev  oprettet 
i  maj  2001  fra  at  have  været  et  di- 
strikt, som  havde  firedoblet  med- 
lemstallet på  tre  år.  Staven  består 
nu  af  syv  ward  og  otte  grene,  og  væk- 
sten er  fortsat  enorm  i  denne  del  af 
Herrens  vingård. 

En  stor  del  af  denne  vækst  skyldes 
præsident  Rogelio  Sumaoang  Martin, 
stavspræsident  for  Burgos  Stav.  Bror 
Martin  husker,  da  han  og  hans  fami- 
lie var  de  første  og  eneste  medlemmer 
i  Burgos.  De  måtte  gå  i  kirke  i  byen 
Roxas,  som  ligger  12  km  borte.  Nogle 
gange  havde  de  ikke  råd  til  busbillet- 
ten. Bror  Martin  lovede  Herren,  at 
hvis  han  ville  sørge  for,  at  han  lige 
havde  tilstrækkeligt  med  penge  til,  at 
han  og  hans  familie  kunne  komme  i 
kirke  om  søndagen  og  til  ledertræ- 
ningsmøder,  ville  han  blive  ved  med 
at  være  aktiv. 

Så  mellem  høstsæsonerne  fangede 
bror  Martin  fugle,  som  han  solgte,  og 
tog  forefaldende  arbejde  på  andre  går- 
de, hvorved  han  tjente  nok  til  billet- 
terne. Der  var  også  perioder,  hvor  han 
lånte  en  cykel  efter  lederskabsmøder- 
ne,  fordi  de  trak  ud,  indtil  den  sidste 
bus  var  kørt.  Denne  tapre  bror  cykle- 
de de  12  kilometer  hjem  i  nattens 
mulm  og  mørke. 

Da  missionærerne  begyndte  at 


For  præsident  Martin  og  hans  familie  er  det  lige  så 
naturligt  at  så  evangeliets  sæd  som  at  drive  landbrug. 


Hellige  i  Burgos  samles  efter  et  møde.  De  er  forenede 
i  Herrens  værk. 


besøge  ham  i  Burgos,  tænkte  bror 
Martin,  at  hvis  han  fik  sine  naboer 
med  i  kirke,  ville  de  med  tiden  få 
deres  egen  kirkebygning,  og  så  behø- 
vede hans  familie  ikke  at  tage  helt  til 
Roxas.  Han  begyndte  hurtigt  at  give 
missionærerne  henvisninger  til  sine 
slægtninge  og  venner.  Ved  det  første 
møde  i  byens  lille  kirkebygning  var 
der  97  mennesker  til  stede,  hvoraf 
kun  30  var  medlemmer.  Resten  var 
interesserede  i  at  høre  mere  om  evan- 
geliet. 

Bror  Martin  greb  visionen.  Det  var 
der  også  andre,  som  gjorde.  Som  land- 
mænd forstår  de  princippet  om  at 
svinge  seglen  af  al  kraft  og  høste, 
hvad  de  sår.  De  tager  det  skriftsted  til 
sig,  hvori  der  står:  »Marken  er  allere- 
de hvid  til  høsten«  (L&P  4:4)  i  deres 
daglige  arbejde,  hvor  de  fletter  missi- 
onering ind  i  lokalsamfundet,  som  når 
de  sår  og  høster  på  deres  jord.  Man 
kan  se  på  de  vidtstrakte  landbrugs- 
områder, hvor  de  hellige  i  Burgos  ar- 
bejder, og  forvente  en  stor  høst.  Man 
kan  også  se  en  parallel  til  deres  arbej- 
de for  den  største  høst  af  alle:  Høsten 
af  sjæle. 


Som  landmænd  tilbringer  de  ikke 
hver  dag  på  gården.  Deres  travleste 
måneder  er  under  klargøringen  af 
jorden  til  ny  tilplantning.  »Vi  føler 
os  velsignede,  fordi  vi  har  mere  tid  til 
at  udføre  Herrens  arbejde,«  siger  Re- 
megio  G.  Cariaga,  biskop  i  Burgos 
Første  Ward,  som  deler  andre  af  om- 
rådets helliges  følelser. 

»Vi  har  ganske  vist  ikke  den  sam- 
me luksus,  som  nogle  der  arbejder  i 
byerne,  men  vi  hænger  ikke  i  en  klok- 
kestreng,« siger  præsident  Martin. 
»Når  vi  har  plantet,  har  vi  tid  til  at 
udføre  Herrens  arbejde.  Det  er  vores 
arbejde.« 

Der  tilbringes  mange  eftermiddage 
i  kirkebygningerne  eller  i  en  palme- 
hytte, hvor  medlemmerne  deler 
høsten  af  kogt  lagkitan  (sød  majs) , 
sprøde  majroer  eller  en  skål  tørrede 
vandmelonkerner,  mens  man  drøfter, 
hvordan  man  kan  fremme  Kirkens 
vækst  yderligere. 

Lederne  opfordrer  deres  menighe- 
der til  at  hjælpe  med  at  tilveje- 
bringe udødelighed  og  evigt  liv  for 
menneskene  ved  at  fortælle  om 
evangeliet  (se  Moses  1:39).  Og  i  dag 

fortæller  de  hellige  i  Burgos  fortsat 
andre  om  evangeliet.  Man  kan  undre 
sig  over,  hvordan  de  får  mod  og  selv- 
tillid til  at  fortælle  så  frimodigt  om 
evangeliets  budskab.  For  disse  hellige 
er  det  ganske  enkelt,  fordi  de  ikke 
skammer  sig  ved  Jesu  Kristi  evange- 
lium, n 


Nyheder 

ADOPTIONSREKLAME  MODTAGER 
NATIONAL  PRIS 

En  tv-reklame  fra  LDS  Services  om 
adoption  blev  den  19.  oktober  tildelt 
prisen  Gabriel  Award  i  Los  Angeles  i 
Californien.  Indslaget,  som  er  produ- 
ceret af  Bonneville  Communications, 
viser  en  samtale  mellem  den  biologi- 
ske mor  og  hendes  barns  kommende 
forældre.  Reklamen  slutter  med  orde- 
ne: »Jeg  har  ikke  opgivet  mit  barn;  jeg 
har  givet  hende  mere.« 

Gabriel  Award,  som  blev  tildelt 
første  gang  i  1965,  sponseres  af 
Unda-USA,  National  Catholic 
Association  for  Communicators,  og 


I  en  reklame  fra  Kirkens  Familietjeneste  mødes  en  biologisk  mor  med  de 
kommende  adoptivforældre.  Reklamen  er  tildelt  prisen  Gabriel  Award  for  at 
opbygge  »ånden.« 


tildeles  fremragende  tv-reklamer,  der 
»opløfter  og  opbygger  ånden.« 

»Denne  pris  og  det,  den  repræsente- 
rer, er  en  stor  ære,«  siger  Fred  Riley, 
kommissær  for  Kirkens  Familietjene- 
ste. Prisen  tildeles  kun  ét  reklameind- 
slag en  gang  om  året. 

Denne  reklame  er  en  del  af  Kirkens 
Familietjenestes  forsøg  på  at  fremme 
adoption  som  en  kærlighedsfuld  løs- 
ning og  at  anerkende  den  biologiske 
mor,  der  uselvisk  og  tappert  vælger 
adoption. 

Kirkens  Familietjeneste  har  vundet 
16  nationale  priser  for  denne  rekla- 
mekampagne, siden  den  begyndte  i  år 
2000.  Bonneville  Communications 
har  syv  gange  før  vundet  prisen  Ga- 
briel Award  for  Home  Front-reklamer 
og  kortfilmen  Sammen  for  evigt. 

KIRKEBYGNING  PÅ  HISTORISK 
STED  I  JAPAN 

Der  er  mange  kirkebygninger  i 


Japan  til  de  godt  117  000  medlemmer, 
men  en  kirkebygning,  som  blev  ind- 
viet i  september  2002,  ærer  især  Kir- 
kens 100  år  lange  historie  i  Japan. 
Den  nyligt  indviede  kirkebygning  i 
Yokohama  ligger  nær  det  sted,  hvor 
de  første  missionærer  i  Japan  fandt  et 
sted  at  bo  i  august  1901.  Få  dage  efter 
gik  ældste  Fleber  J.  Grant  (som  den- 
gang var  medlem  af  De  Tolv  Apostles 
Kvorum),  ældste  Louis  A.  Kelsch, 
ældste  Horace  S.  Ensign  og  ældste 
Alma  O.  Taylor  et  kort  stykke  vej  til 
en  nærliggende  bakke,  hvor  de  knæ- 
lede ned  og  bad  den  indvielsesbøn, 
som  indviede  landet  til  evangeliets 
forkyndelse. 

Under  100-årsjubilæet  i  2001  blev 
der  afsløret  en  poleret  sten  med  en 
messingplade  til  minde  om  disse  mis- 
sionærer på  foden  af  det  kirketårn, 
der  nu  kaldes  Symholtårnet.  Kirkebyg- 
ningen blev  opført  i  2002  og  er  nr. 
183  i  Japan. 

Omkring  300  medlemmer  og  gæ- 
ster fra  lokalområdet  var  samlet,  da 
ældste  Donald  L.  Hallstrom  fra  De 
Halvfjerds  og  præsident  for  Det  Nord- 
lige Område  i  Asien  indviede  kirkebyg- 
ningen den  1.  september  2002.  I  sin 
tale  anerkendte  han  Guds  hånd  i  be- 
varelsen og  forberedelsen  af  dette  sted 
til  opførelse  af  en  kirkebygning. 

Stedet  ligger  i  Yamate,  en  bydel, 
som  betyder  »højt  sted«.  I  sidste  del 
af  det  19.  århundrede  var  det  et  om- 
råde, hvor  udlændinge  boede.  Det  var 
her  på  Yamate-skrænten,  at  de  første 
kristne  i  landet  oprettede  missions- 
skoler,  forretninger  og  kirker.  I  dag  er 
dette  et  internationalt  område. 

Blandt  de  øvrige  talere  ved  indvi- 
elsen af  kirkebygningen  var  Boyd  J. 
Tuttle,  tidligere  biskop  i  Yamate 
Ward,  Brent  C.  Robinson,  nuværen- 
de biskop,  og  Yukio  Kumazawa,  præ- 
sident for  Yokohama  Stav.  D 

Fra  Church  News, 
20.  oktober  2002 


Yamate  Wards  kirkebygning  og  dens 
tårn,  Symboltårnet,  opført  til  ære  for 
de  første  missionærer  i  Japan. 


BUDSKAB  FRA  OMRÅDEPRÆSIDENTSKABET 


Enhed  blandt 
medlemmer  og 
missionærer 

(Udarbejdet  af  ældste  Marlin 
K.  Jensen,  andenrådgiver) 

Blandt  de  mange 
bønner  i  skriften 
om  enhed  er 
der  ingen  mere 
magtfuld  end 
Frelserens  store 
ypperpræstelige  bøn  i  Johannes- 
evangeliet. Han  bad  til  Faderen  om, 
at  hans  sande  disciple  "alle  må  være 
ét,  ligesom  du,  fader,  i  mig  og  jeg  i  dig, 
at  de  også  må  være  i  os,  for  at  verden 
skal  tro,  at  du  har  udsendt  mig"  (Joh 
17:21) .  I  dette  vers  synes  Frelseren  at 
sige,  at  den  enhed,  som  vi  viser  som 
Kristi  disciple,  vil  hjælpe  dem,  som 
endnu  ikke  tror,  til  at  acceptere  ham 
som  Guds  Søn  og  vor  Frelser. 

DEN  AFBALANCEREDE  INDSATS 

I  erkendelsen  af  behovet  for  større 
enhed  blandt  medlemmer  og  fuldtids- 
missionærer  i  forkyndelsen  af  evange- 
liet har  Det  Første  Præsidentskab  og 
De  Tolvs  Kvorum  i  en  årrække  frem- 
hævet og  undervist  i  et  princip,  der  er 
kendt  som  "den  afbalancerede  ind- 
sats'.  Udtrykt  sammenfattet  finder 
"den  afbalancerede  indsats"  sted,  når 
Kirkens  ledere,  medlemmer  og  fuld- 
tidsmissionærer  forenet  arbejder  sam- 
men på  at  få  nye  medlemmer,  fasthol- 
de dem,  der  for  nylig  er  blevet  døbt. 


samt  genaktivere  de  medlemmer,  der 
er  faldet  fra.  Når  denne  forenede  ind- 
sats opnås,  er  både  medlemmer  og 
missionærer  bedre  i  stand  til  at  gøre 
det,  som  Gud  forventer  af  dem,  og 
Kirken  vokser  i  størrelse  og  åndelig- 
hed. Den  bliver  et  kraftigere  lys  for 
verden. 

RÅDS  ROLLE 

Begyndelsen  til  en  vellykket,  afba- 
lanceret indsats  er  en  forpligtelse 
blandt  ledere,  medlemmer  og  fuld- 
tidsmissionærer  til  at  samarbejde  med 
hinanden  på  enhver  mulig  måde  i 
deres  indsats  for  at  omvende,  fasthol- 
de og  aktivere.  Hvor  denne  forpligtel- 
se eksisterer,  er  fuldtidsmissionærer 
og  med  assistance  fra  wardsmissions- 
lederen  inviteret  til  at  overvære 
wardsrådsmødet,  som  afholdes  en 
eller  to  gange  om  måneden.  Ved 
disse  betydningsfulde  møder  drøftes 
kommende,  nye  og  mindre  aktive 
medlemmer  af  Kirken,  og  der  lægges 
planer  for  at  styrke  deres  tro  i  det  gen- 
oprettede evangelium  samt  hjælpe 
dem  med  at  blive  integreret  socialt  i 
wardet.  Præsident  Gordon  B.  Hinck- 
leys  råd  udgør  et  inspireret  mønster, 
som  vi  kan  følge,  når  vi  drøfter  behov 
for  disse  tre  grupper  -  alle  har  ret  til 
at  have  en  ven,  et  ansvar  og  blive 
næret  ved  Guds  gode  ord.  Ved  en  fæl- 
les indsats  opnået  gennem  råd  er  både 
medlemmer  og  fuldtidsmissionærer  i 
stand  til  at  bringe  disse  velsignelser  til 
mange  flere  enkeltpersoner  og  fami- 
lier. 

EKSEMPLER  PÅ  AT  ARBEJDE 
SAMMEN 

Der  kan  fx  ved  wardsrådsmøder 
lægges  planer,  hvor  medlemmer  og 
missionærer  deltager  i  "Byt",  således 
at  medlemmer  er  til  stede,  når  kom- 
mende medlemmer  undervises  i  mis- 
sionærlektionerne. Medlemmer  kan 
også  blive  bedt  om  at  være  vært  for 
fuldtidsmissionærer  og  de,  der  mod- 
tager missionærlektionerne  i  med- 
lemmers hjem  eller  invitere  dem  til 
at  deltage  i  familie  aftener.  Punkterne 
nævnt  på  Kontrollisten  for  nydøbte 
drøftes  og  udføres  for  hvert  nyt  med- 
lem. Dette  omfatter  tildeling  af  trofa- 
ste hjemmelærere  og  besøgslærerin- 
der  til  nye  medlemmer,  så  de  fortsat 
bliver  undervist  i  evangeliets  princip- 
per og  støttet  i  deres  indsats  for  at 
holde  de  pagter,  som  de  har  indgået. 
Der  vil  også  blive  lagt  planer,  hvor 
fuldtidsmissionærerne  kan  hjælpe 
hjemmelærerne  med  at  besøge  med- 
lemmer, hvis  tro  er  blevet  kold.  Ofte 
kan  en  fornyet  undervisning  i  missio- 
nærlektionerne være  en  nøgle  til  at 
forny  mindre  aktive  medlemmers  tro. 
Sådanne  medlemmer  kan  blive  for- 
sikret om  vores  kærlighed  til  dem  og 
blive  opfordret  til  at  vende  tilbage  til 
Kirken,  til  at  acceptere  kaldelser  og 
til  at  forberede  sig  til  templets  velsig- 
nelser. 

FORDELE  VED  DEN 
AFBALANCEREDE  INDSATS 

Når  medlemmer  og  missionærer 
arbejder  forenet  sammen  på  denne 


Sara  og  Torkil  Dressø  på  deres  jernbryllupsdag  den  23.  oktober  2002. 

De  blev  i  denne  forbindelse  interviewet  på  TV2  Lorrys  lokale  program  og  det 

landsdækkende  TV2. 


måde,  vil  kløfter,  der  sommetider  har 
eksisteret  mellem  medlemmer  og 
fuldtidsmissionærer,  forsvinde.  Ikke 
blot  bliver  hvert  medlem  derved  en 
missionær  -  og  tager  aktiv  del  i  arbej- 
det med  at  omvende,  fastholde  og 
aktivere  -  men  hver  missionær  bliver 
også  et  medlem  af  det  ward  eller  den 
gren,  hvor  han  tjener.  Derved  målet 
en  fuldtidsmissionærs  succes  ikke  ved 
det  antal  personer,  som  han  er  med  til 
at  omvende,  men  efter  det  omfang, 
hvor  han  har  styrket  medlemmerne  i 
wardet,  hvor  han  er  sendt  for  at  ar- 
bejde. Det  er  vores  håb  som  område- 
præsidentskab, at  vi  alle  involverer  os 
i  den  afbalancerede  indsats,  og  derved 
opnår  den  enhed  og  succes,  som  vor 
Frelser  så  Inderligt  bad  om.  □ 


Torkil  og  Sara  Dressø: 
70  års  ægteskab 
-  et  romantisk 
tilbageblik  og  fremblik 

Historikeren  taler  om  støvets  sagte, 
men  sande  stemmer  fra  fortiden, 
der  for  længst  eller  for  nylig  er  for- 
svundet for  aldrig  at  vende  tilbage. 
Danske  medlemmer  af  Kirken  har  et 
fortrin:  De  kan  tale  direkte,  ansigt  til 
ansigt  med  det  levende  støv  og  en 
levende  stemme,  der  har  virket  i  to 
årtusinder  og  tre  århundreder.  Kort 
sagt,  med  Torkil  Dressø,  der  blev  født 
år  1899,  viet  for  nu  mere  end  70  år 
siden  med  sin  elskede  Sara,  der  lidt 
forsinket  blev  født  10  år  senere. 


Torkil  er  et  stykke  levende  histo- 
rie. Som  han  siger  til  mig,  der  er  hi- 
storiker, når  jeg  undskylder,  at  han 
ikke  skal  hjælpe  mig  frakken  på:  »Når 
jeg  kan  hjælpe  Stauning  frakken  på, 
kan  jeg  vel  også  hjælpe  dig.«  Sådan 
sætter  han  folk  på  plads.  Torkil  er 
med  andre  ord  fra  den  victorianske 
tidsalder,  dengang  dronning  Victoria 
herskede  over  det  største  rige,  der  no- 
gensinde har  været,  Det  Britiske 
Rige,  som  indbefattede  en  fjerdedel  af 
Jordens  befolkning  og  areal,  et  rige, 
hvor  solen  i  bogstaveligste  forstand 
aldrig  gik  ned.  Torkil  har  oplevet  ud- 
viklingen fra  et  stillestående,  fattigt 
klassesamfund  til  et  højteknologisk, 
rigt  og  omsiggribende  videns-  og 
vækstsamfund.Hvordan  kunne  det  gå 
til,  at  Torkil  kunne  leve  så  længe  og  i 
skrivende  stund  stadig  synes  stærk 
som  Samson? 

Psykologer  ønsker  at  kende  hem- 
meligheden bag  det  lange  og  lykkeli- 
ge liv.  Madeksperter  har  set  det  i  den 
rigtige  fødeindtagelse  ud  fra  den  selv- 
følgelig betragtning,  at  vi  er,  hvad  vi 
spiser,  eller  i  hvert  fald  kun  kan  kon- 
strueres og  opbygges  af  det,  der  indta- 
ges. Men  måske  er  svaret  mere  ligetil, 
bibelsk  og  helligt:  Torkil  har  aldrig 
rigtigt  været  alene.  Han  har  haft  sin 

trofaste  rådgiver,  hjælper  og  i  visse 
henseender  herskerinde  ved  sin  side 
altid  og  hele  tiden,  hans  elskede  Sara. 
Han  valgte  rigtigt,  den  rigtige  og  gjor- 
de det  rigtige  for  sit  liv  og  for  sine 
omgivelser,  da  han  valgte  sin  eneste 
ene. 

Må  jeg  indskyde  noget  personligt. 
Et  gammelt  medlem  gav  mig  engang 
rådet:  Der  er  et  område,  hvor  du  ikke 
må  gå  på  kompromis,  og  det  er  når  du 
vælger  den  livsledsager.  Du  skal  søge, 
få  og  have  »the  very  best«  (den  abso- 
lut bedste).  Rådet  lyder  flot  og  fint, 
men  er  som  bekendt  ikke  altid  let  at 
følge.  Jeg  ved  ikke,  om  Torkil  fik  et 
lignende  råd,  men  denne  målsætning 
var  afgørende  for  Torkil,  som  også  i 
første  omgang  forfærdende  måtte  er- 
fare, at  Sara  ikke  med  det  samme  så 
lyset. 

Som  i  eventyrene  er  enden  evigt- 
varende  vidunderlig  og  forunderlig  - 
for  betragteren  som  for  de  deltagen- 
de. Men  vejen  til  slutningen  er  ikke 
altid  lige.  Man  må  ofte  grueligt  meget 
igennem,  før  lykken  opnås.  Torkil 
måtte  kæmpe  en  tilsyneladende  håb- 
løs og  hjerteskærende  kamp  for  at 
vinde  Saras  hjerte.  Jeg  har  senere 
bebrejdet  hende  i  stærke  vendinger, 
at  hun  ikke  så  sit  livs  lys  med  det 


samme,  men  det  gjorde  hun  altså  ikke. 
Men  Sara  var  og  er  stærk,  skøn  og  sand 
over  for  sig  selv,  og  som  Shakespeare 
har  sagt  det:  Når  man  er  tro  mod  sig 
selv,  så  kan  man,  som  nat  følger  dag, 
kun  være  tro  sine  omgivelser. 

Siden  vandt  tilfældet,  omstændig- 
hederne eller  en  formålsrettet, 
meningsfuld  og  retningsgivende  til- 
værelse, så  at  de  mødte  hinanden 
igen.  De  fik  en  ny  chance,  som  blev 
udnyttet  optimalt.  En  kædereaktion 
blev  sat  i  gang  med  fine  resultater  til 
følge:  Børn  og  børnebørn  -  og  et  for- 
billede for  os  andre  til  efterlevelse. 

Det  er  nu  godt  et  halvt  år  siden,  at 
Sarah  blev  alvorlig  syg.  Ingen  kan  for- 
lange det  umulige  i  en  verden  fuld  af 
fortrædeligheder  og  forfald.  Nogle 
gange  står  selv  den  retfærdige  magtes- 
løs -  eller  i  hvert  fald  tilsyneladende 
magtesløse.  I  retfærdig  harme  over  li- 
delserne blev  en  velsignelse  givet  i 
smug,  og  det  blev  lovet,  at  hun  ville 
rejse  sig  fra  sygelejet.  Hvilket  løfte, 
hvilken  dristighed!  Nu  stod  jeg  der- 
med med  plejehjemmets  prinsesse  af 
en  sygehjælper.  Torkil  gik  i  aktion  - 
og  ind  i  rummet,  hvor  Sarah  lå  på  sit 
sygeleje.  Nogle  ord  blev  sagt  lavmælt, 
men  tydelig  nok  til,  at  sygehjælperen 
og  jeg  tydeligt  hørte  ordene: 

Du  må  ikke  dø  fra  mig, 
jeg  kan  ikke  leve  uden  dig! 

Var  ordene  en  trussel,  var  de  som 
et  hjertes  bøn,  var  de  udtryk  for  ulyk- 
kelig desperation,  var  de  bydende 
fremsat  af  den  troende?  Eller  det  alt 
sammen  på  en  gang?  Først  og  frem- 


mest var  ordene  en  tilkendegivelse  af 
ægte  kærlighed  og  en  kærlighedser- 
klæring, som  burde  få  kærligheds- 
hungrende yndlinge  på  frierfødder  og 
eller  de  skilsmissesøgende  ægtefolk  til 
nøje  at  overveje  deres  personlige  ud- 
viklingsretning: Er  det,  jeg  er  ved  at 
foretage  mig,  nu  også  det  helt  rigtige, 
det  jeg  virkelig  af  hjertet  ønsker? 

Rørt  og  målløst  gentog  ordene  sig: 
Du  må  ikke  dø  fra  mig;  jeg  kan  ikke 
leve  uden  dig.  Torkils  ord  var  både 
bydende  og  bedende,  og  de  gjorde  i  al 
ydmyghed  deres  virkning  på  herskerin- 
den -  og  på  de  måbende  tilhørere,  der 
lyttede  1  det  skjulte  bag  forhænget. 

Sarah  kom  ganske  vist  på  hospita- 
let den  aften,  men  kun  for  at  vende 
lyslevende  tilbage  den  følgende  dag. 
Måtte  de  sidste  tilbageværende,  ægte 
romantikere  se  lyset  i  mørket,  sand- 
heden bag  forhænget  og  høre  de  sam- 
me ord  over  deres  egne  læber  -  »jeg 
kan  ikke  leve  uden  dig«  -  igen  og 
igen. 

Og  ikke  som  de  første  dages  hellige 
havde  klaget,  da  Jesus  havde  forladt 
dem  i  deres  jordiske  tilstand  for  at  gå 
ind  i  evighedernes  evighed:  Gib  mir 
meinem  Jesum  wieder.  Warum  hast 
du  mir  forlassen?  (Giv  mig  min  Jesus 
tilbage.  Hvorfor  har  du  forladt  mig?  - 
Citat  fra  Bachs  Matthæuspassion) . 
Lad  romantikken  blomstre  her  og 
nu.  Ofte  er  det  ikke  ægteskabet  som  in- 
stitution, der  svigter,  men  dem  der  ind- 
går i  den  hellige  ægtestand  og  ikke  vil 
eller  evner  at  se  Guds  finger  i  alt.  D 
Bent  Raymond  Jørgensen, 
Frederiksberg  Ward. 

Blochs  Bethesda 
til  BYU 

For  snart  120  år  siden  gav  en  gruppe 
københavnske  præster  i  forbindel- 
se med  oprettelsen  af  Bethesda  Indre 
Mission  i  1882  Carl  Bloch  bestilling 
på  at  male  et  maleri  af  Kristus,  som 
helbreder  den  syge  ved  Bethesda.  Det 
fremragende  maleri  har  i  over  et  år- 
hundrede hængt  på  sit  oprindelige 
sted  over  prædikestolen  i  Bethesda- 
kirken.  Nu  hænger  det  på  Brigham 
Young  Universitetets  Kunstmuseum  i 
Provo  i  Utah. 

I  1990  kontaktede  Kirken  Frede- 
riksborg Slotsmuseum  og  Bethesda 
Indre  Mission  for  at  bede  om  tilladel- 
se til  at  affotografere  Blochs  malerier, 
som  skildrer  Kristi  liv.  For  at  opnå  de 
bedst  mulige  fotografiske  resultater 
blev  malerierne  taget  ned  og  renset, 
så  farverne,  som  støv  og  smuds  fra  de 
mange  års  udstilling  havde  gjort  no- 
get uklare,  stod  frem.  Kirken  betalte 
for  restaureringen  af  malerierne  og  fik 
til  gengæld  tilladelse  til  at  affotogra- 
fere dem  til  offentlig  brug.  Blochs 
kendte  og  elskede  billeder,  det  store 
Bethesda-maleri  (ca.  282  x  320  cm) 
og  hans  23  billeder  af  Kristi  liv,  som 
hænger  på  Frederiksborg  Slot,  har 
stor  dybde  og  religiøs  betydning. 

Kirkens  medlemmer  er  ikke  ube- 
kendte med  danske  kunstnere  fra  det 
19.  århundrede.  En  af  de  måske  mest 
kendte  billedhuggere  er  Bertel  Thor- 
valdsen (1770-1844).  Der  findes  en 
kopi  af  hans  nyklassicistiske  Kristus- 
statue  i  Det  Nordlige  Besøgscenter  på 


Tempelpladsen  i  Salt  Lake  City.  Ori- 
ginalen står  i  Københavns  Domkirke. 
En  anden  dansk  kunstner,  som  Kir- 
kens medlemmer  kender,  er  C.  C.  A. 
Christensen,  den  sidste  dages  hellige 
kunstmaler  som  har  skildret  Kirkens 
tidlige  historie  i  sit  IsÆormonpanoravna. 
Man  ved,  at  Bloch  og  Christensen 
har  taget  undervisning  sammen  i 
frihåndstegning  ved  Det  Kongelige 
Kunstakademi  på  Charlottenborg  i 
København  i  januar  kvartal  1849. 
Det  er  ikke  overraskende,  at  værker 
af  de  danske  kunstnere  fra  det  19. 
århundrede  med  deres  stærke  budska- 
ber har  vundet  indpas  i  vore  kirkebyg- 
ninger og  blade. 

DEN  LANGE  VEJ  TIL  USA 

Historien  om,  hvordan  Blochs  ma- 
leri kom  til  USA,  er  interessant.  I  ja- 
nuar 2001  kontaktede  Søren  Edsberg, 
som  er  bosat  i  Provo  i  Utah,  BYU's 
Kunstmuseum  for  at  høre,  om  museet 
måtte  være  interesseret  i  at  anskaffe 
Carl  Blochs  maleri,  Kristus  helbreder 
den  syge  ved  Bethesda,  hvis  mulighe- 
den bød  sig.  Det  var  museet  meget  in- 
teresseret i,  da  de  nærer  stor  agtelse 
for  danske  religiøse  malerier  og  skulp- 
turer fra  det  19.  århundrede.  Men  det 
så  meget  usandsynligt  ud. 

Der  var  trods  alt  tale  om  en  stor  al- 
tertavle, som  var  bestilt  af  Bethesda 
Indre  Mission.  Altertavlen  var  kir- 
kens midtpunkt,  og  flere  generationer 
af  lutheranere  er  kommet  til  at  holde 
af  dette  maleri.  Hvorfor  skulle  de  skil- 
le sig  af  med  det?  Desuden  er  det  ma- 


let af  en  af  Danmarks  mest  produkti- 
ve religiøse  kunstnere  fra  det  19.  år- 
hundrede. Og  ville  Danmark  tillade, 
at  det  forlod  landet?  Den  lutheranske 
kirke  er  jo  en  statskirke.  Ethvert  over- 
skud af  salg  af  et  maleri  går  direkte  til 
Kirkeministeriet.  Derfor  ville  der  ikke 
være  nogen  grund  til,  at  kirken  blot 
tænkte  tanken  at  sælge  en  af  deres  al- 
tertavler. Sandsynligheden  for  at 
kunne  erhverve  maleriet  virkede  for- 
svindende lille. 

Men  der  skete  flere  forskellige  ting, 
som  sandsynliggjorde  det.  Selv  om  de 
danske  love  er  ændret  for  nylig,  hvil- 
ket giver  de  lokale  kirker  lov  til  at  lig- 
ge inde  med  økonomiske  midler,  skul- 
le overskuddet  fra  salget  af  en  kirke- 
altertavle på  det  tidspunkt,  hvor  Be- 
thesda-maleriet  blev  købt,  have  gået 
til  den  danske  stat.  Men  denne  alter- 
tavle ejedes  af  Bethesda  Indre  Missi- 
on, en  selvstændig  gren  af  Folkekir- 
ken, som  blev  oprettet  i  1880'erne,  og 
var  derfor  ikke  statens  ejendom.  Der 
skabtes  ved  et  tilfælde  kontakt  mel- 
lem BYU  Kunstmuseum  og  Bethesda 
Indre  Mission,  hvorved  man  blev  klar 
over,  at  Indre  Mission  eventuelt  var 

interesseret  i  at  sælge  maleriet  for  at 
skaffe  midler  til  istandsættelse  af  de- 
res kirke. 

Indre  Mission  var  ved  at  bygge  om 
for  at  kunne  tilpasse  forholdene  efter 
de  tiltagende  sociale  arrangementer 
og  funktioner.  Kirken  skulle  have  nyt 
centralvarmeanlæg  og  nye  gulve,  og 
der  skulle  males  og  foretages  anden 
istandsættelse.  Missionen  havde  kun 
skaffet  halvdelen  af  de  14  millioner 
kroner,  som  renoveringen  ville  koste. 
Arbejdet  kunne  ikke  fortsætte  uden 
de  nødvendige  midler.  Salg  af  maleri- 
et kunne  hjælpe  med  at  dække  nogle 
af  udgifterne  til  istandsættelsen,  men 
det  var  en  svær  beslutning  at  skille  sig 
af  med  maleriet  på  grund  af  køben- 
havnernes forhold  til  det  gennem 
mange  år. 

Efter  flere  måneders  forhandlinger 
kom  en  aftale  i  stand,  og  maleriet  blev 
solgt  til  BYU  Kunstmuseum.  Anskaf- 
felsen af  maleriet  blev  gjort  mulig  tak- 
ket være  Jack  og  Mary  Lis  Whetleys 
generøse  bidrag;  disse  har  længe  støt- 
tet museet.  Kort  tid  efter  anskaffelsen 
af  maleriet,  gav  Robert  og  Lisa 
Wheatley,  deres  søn  og  svigerdatter, 


et  bidrag  til  køb  af  tolv  af  Blochs  ra- 
deringer -  ét  selvportræt  og  elleve 
religiøse  motiver. 

Formanden  for  Indre  Mission  i 
København,  Flemming  Friis  Jakob- 
sen, sagde  om  salget  af  altertavlen; 
»Komiteen  har  besluttet  at  sælge  ma- 
leriet, skønt  vi  ved,  hvor  meget  det 
betyder  for  mange  her  i  Bethesdakir- 
ken.  De  føler,  at  de  under  prædikener- 
ne her  i  Bethesdas  kirkesal  har  mødt 
Jesus,  og  maleriet  betyder  noget  spe- 
cielt for  dem.  Men  vi  har  overvejet 
følgende:  ,Hvad  er  missionshjemmets 
formål?  Det  må  være  at  have  et  leven- 
de og  moderne  missionshjem!  Det  er 
ikke  et  museum  ...  Vi  må  lægge  vægt 
på  bygningens  funktion.'«  Således  lø- 
stes problemet  til  fordel  for  missio- 
nens rolle. 

Den  danske  regering  skulle  give  til- 
ladelse til,  at  maleriet  kunne  forlade 
Danmark.  Kulturministeriet  og  Kul- 
turudvalget har  en  liste  over  kunstne- 
re, hvis  værker  ikke  må  forlade  lan- 
det, da  de  er  nationalklenodier.  Selv 
om  Bloch  havde  stor  betydning,  mens 
han  levede,  og  han  malede  adskillige 
altertavler,  som  findes  i  Danmark  og 
Sverige,  samt  de  23  malerier  fra  Kristi 
liv  der  kan  ses  på  Frederiksborg  Slot, 
stod  hans  navn  mærkværdigt  nok 
ikke  på  denne  liste.  Der  blev  givet  til- 
ladelse til  salg  af  maleriet. 

Da  kontrakterne  var  skrevet  under, 
rejste  registratoren  på  BYU  Kunstmu- 
seum, Sue  Thompson,  til  Danmark 
for  at  føre  tilsyn  med  nedtagningen, 
pakning  og  afskibning  af  maleriet  til 


USA.  Om  formiddagen  den  10.  sep- 
tember 2001  ankom  maleriet  til  BYU 
Kunstmuseum,  dagen  inden  terrorist- 
angrebene på  World  Tråde  Center  og 
Pentagon.  Hvis  forsendelsen  var  ble- 
vet forsinket  som  følge  af  den  kaoti- 
ske situation  i  lufttrafikken,  kunne 
temperatur-  og  fugtighedssvingninger 
have  forårsaget  store  skader  på  male- 
riet. 

BETHESDAS  NYE  HJEM 

Da  maleriet  var  ankommet  til  BYU 
Kunstmuseum,  blev  der  afholdt  ad- 
skillige afdækninger  for  at  bekendt- 
gøre og  fejre  anskaffelsen.  Merrill  J. 
Bateman,  rektor  for  Brigham  Young 
Universitet,  opfordrede  i  sin  tale  den 
18.  september  alle  de  studerende,  fa- 


Denne  tempeluge  vil  blive  husket 
for  den  ualmindeligt  store  delta- 
gelse, vi  var  97  medlemmer  fra  Sta- 
ven. Den  ældste  var  Amdi  Sørensen 
på  89  år  fra  Silkeborg,  og  den  yngste 
Benjamin  Carresco  på  3  år  fra  Søn- 
derborg. Det  er  specielt  imponeren- 
de, at  en  lille  gren  som  Sønderborg 
kunne  stille  med  12  deltagere,  som 
alle  valgte  at  tage  med  bussen  for  at 
støtte  dette  projekt. 

Det  var  lidt  af  en  puslespil  at  få 
placeret  så  mange  som  muligt  på  Gæ- 
stehjemmet. Det  er  vanskeligt,  idet 
der  kun  er  sengepladser  til  124  per- 
soner, som  skal  deles  på  to  stave.  Vi 

kultetsmedlemmerne  og  de  ansatte  til 
at  tage  hen  på  Kunstmuseet  og  stude- 
re dette  mesterværk. 

Han  udtrykte  de  samme  følelser, 
som  alle,  der  er  blevet  rørt  af  maleri- 
ets dybsindige  budskab:  »Carl  Blochs 
storslåede  maleri,  Kristus  helbreder  den 
syge  ved  Bethesda,  skildrer  Kristus  som 
både  helbreder  og  trøster.  Kristi  hel- 
bredende kraft  er  mere  end  fysisk. 
Han  har  magt  til  at  gøre  et  menneske 
helt,  til  at  helbrede  sjælen  såvel  som 
legemet.  Det  originale  maleri  er  en 
vidunderlig  gave  og  vil  være  en  kon- 
stant påmindelse  om  vores  arv  og 
mission.«  □ 

Dawn  Pheysey,  kurator  ved 
Brigham  Young  Kunstmuseum 


havde  et  tæt  samarbejde  med  Køben- 
havn Stav,  og  vi  fik  ud  over  de  62 
pladser  et  seksmandsværelse  ekstra 
samt  tre  sengepladser  ekstra.  Nogle 
havde  fået  værelse  i  byen,  men  vi 
manglede  plads  til  tre  personer,  hvil- 
ket blev  klaret  ved  at  sætte  en  ma- 
dras ekstra  ind  på  tre  af  værelserne. 
Som  ved  et  mirakel  fik  således  alle 
deltagerne  tag  over  hovedet. 

Busturen  var  et  kapitel  for  sig.  Vi 
hyrede  en  moderne  52-personers  tu- 
ristbus med  chauffør.  Rejsen  var  lang. 
Vi  startede  kl.  3.45  mandag  morgen  i 
Ålborg  og  var  ved  Gæstehjemmet 
kl.  21.30,  ca.  IV2  time  forsinket.  Vi 


Århus  Stavs  tempeluge  i  efteråret 


Familien  Hillgaard  fra  Randers  Gren  spiser  på  Gæsteiijemmet  inden  den 
lange  hjemtur. 


samlede  op  i  Randers,  Århus,  Oden- 
se, Fredericia,  Middelfart,  Odense  og 
Høje  Tåstrup  på  Sjælland. 

Chaufføren,  som  var  en  ung  mand, 
fik  foræret  Mormons  Bog.  Han  udtal- 
te, at  han  var  meget  godt  tilfreds  med 
at  køre  os  og  vil  gerne  gøre  turen  om. 

Arbejdet  i  Herrens  Hus  er  ubeskri- 
veligt dejligt.  Intet  andet  kan  måle  sig 
med  dette.  Der  herskede  en  meget  fin 
ånd  mellem  medlemmerne.  Tempel- 
præsidenten var  især  glad  for  alle 
tempeltjenerne.  Når  vi  er  mange  tem- 
peltjenere, går  arbejdet  meget  fint,  og 
vi  kan  have  gang  i  alle  fire  begavel- 
sesrum  samtidig. 

Dog  kan  vi  se,  at  der  er  mangel  på 
tjenere  i  Århus  Stav.  Vi  håber,  at  det 
kan  forbedre  sig.  Min  bøn  skal  være, 
at  vi  må  komme  flittigt  til  Herrens 
Hus.  Der  findes  intet  bedre  sted  at 
være  end  dér.  D 


Mesterkok  på  mission 

Martin  Thuesen  er  en  dygtig  ung 
mand,  der  har  sat  sig  nogle  store 
mål,  som  han  har  nået  nu.  Først  be- 
sluttede han  for  6  år  siden,  at  han  vil- 
le være  kok,  så  han  fik  en  læreplads 


som  servicemedarbejder,  delvis  kok 
og  tjener  i  Zollikofen  i  Schweiz. 

På  det  tidspunkt  var  Martin  min- 
dre aktiv  og  kom  slet  ikke  i  Kirken, 
Men  da  han  kom  til  Zollikofen,  kom 
han  til  at  arbejde  i  nærheden  af  temp- 
let, som  han  var  meget  fascineret  af. 
Han  gik  af  og  til  derop,  og  en  dag 
mødte  han  missionærerne  der.  Han 
kom  i  snak  med  dem  og  begyndte  at 
studere  evangeliet  igen,  men  kom 
ikke  i  Kirken. 

Efter  et  halvt  år  i  Schweiz  tog  Mar- 
tin hjem  til  Danmark,  hvor  han  ikke 
rigtig  kunne  finde  sig  tilrette.  Så  der- 
for tog  han  til  Oakland  i  Californien 
som  au  pair,  hvor  han  passede  3  små 
drenge.  Også  her  var  han  så  heldig  at 
komme  til  at  bo  i  nærheden  af  temp- 
let, og  her  i  Oakland  begyndte  han  at 
komme  i  Kirken  igen. 

Til  huset,  hvor  Martin  arbejdede, 
var  der  tilknyttet  en  kok,  som  virke- 
lig animerede  ham  til  at  gøre  sin  ud- 
dannelse færdig.  Så  da  han  i  1998 
kom  hjem  fra  USA  søgte  og  fik  han 
en  læreplads  på  Hotel  H.  C.  Ander- 
sen i  Odense.  Det  var  en  stor  chance, 
som  han  greb  med  det  samme. 

Martin  kommer  egentlig  fra  Frede- 
ricia, men  nu  var  han  nødt  til  at  flyt- 
te til  Odense,  hvor  han  kom  til  at  bo 

K  I  R  K  E  N  Y  T 

14 


hos  en  aktiv  familie,  som  fik  ham  med 
i  kirken,  hvor  han  med  det  samme 
blev  meget  aktiv.  Martin  fik  hurtigt 
flere  kaldelser,  bl.a.  i  AP,  hvor  han  ar- 
bejdede sammen  med  de  unge  drenge 
og  blev  en  rigtig  god  ven.  Han  kom 
også  til  at  arbejde  i  aktivitetskomite- 
en,  hvor  han  var  med  til  at  arrangere 
mange  dejlige  fester,  og  hvor  han  al- 
tid selv  stod  i  spidsen  for  al  madlav- 
ning. 

Martins  uddannelse  på  Hotel  H.  C. 
Andersen  tog  SVz  år.  I  den  tid  var  han 
oppe  til  5  eksamener.  Den  fjerde  var 
lidt  speciel.  Det  hele  gik  rigtig  godt. 
Råvarerne  blev  udleveret  og  Martin 
blev  hurtigt  færdig.  Han  havde  end- 
da lige  tid  til  at  hjælpe  en  kammerat. 
Så  ville  han  aflevere  sin  menu,  arran- 
geret på  4  tallerkner,  men  var  så  uhel- 
dig, at  han  gled  i  noget  madolie  og 
tabte  det  hele.  Martin  blev  helt  pa- 
nisk, men  skyndte  sig  så  ud  på  toilet- 
tet, hvor  han  bad  inderligt  om  hjælp. 
Han  gik  ind,  arrangerede  resterne  og 
fik  lavet  4  nye  tallerkner  på  36  mi- 


Martin  Thuesen  fra  Odense  er  taget 
på  mission  i  Sydafrika. 


Fire  generationer  af  familien  Thuesen  uden  for  templet  i  Stockholm. 


nutter.  Og  det  fik  han  1 1  for.  Lærerne 
var  imponerede  over,  at  han  kunne 
gøre  det  så  pænt  på  så  kort  tid.  Her 
lærte  han,  at  hvis  man  gør  sit  bedste, 
så  gør  vores  himmelske  Fader  resten. 

I  marts  2002  havde  Martin  sin  af- 
sluttende eksamen,  hvor  han  også  fik 
1 1 .  Og  samtidig  fik  han  en  kombine- 
ret flidspræmie  og  »Bedste  kamme- 
ratskabs legat«  blandt  hele  kokkeår- 
gangen  2002.  Året  før  blev  Martin 
kåret  som  Fyns  dygtigste  kokkeelev. 

Den  1 .  september  var  han  helt  fær- 
dig med  sin  uddannelse.  Og  nu  nåede 
han  så  sit  andet  store  mål.  Lige  siden 
han  vendte  tilbage  til  Kirken,  har  han 
ønsket  at  tage  på  mission.  Den  17. 
september  tog  han  så  af  sted.  Martin 
har  haft  et  stort  ønske  om  at  komme 
til  Sydafrika,  så  for  ham  er  det  et  stort 
vidnesbyrd,  at  profeten  følte  sig  inspi- 
reret til  at  kalde  ham  netop  til  Dur- 
banmissionen i  Sydafrika. 

Han  er  også  meget  glad  over  al  den 
støtte  og  opbakning,  han  har  fået  fra 
medlemmerne  i  Odense,  der  har  hjul- 


pet ham,  så  det  kunne  lade  sig  gøre, 
at  han  kunne  komme  af  sted. 

Den  sidste  uge,  inden  Martin  tog 
af  sted,  tog  hele  hans  familie  (bestå- 
ende af  4  generationer)  til  templet  i 
Stockholm,  hvor  de  blev  beseglet  til 
hinanden.  Det  var  en  fantastisk  smuk 
oplevelse. 

Martin  nåede  lige  som  det  allersid- 
ste at  være  med  til  at  arrangere  en 
hyttetur  for  både  1.  og  2.  ward  i 
Odense,  hvor  han  kunne  tage  afsked 
med  mange  af  sine  venner.  Dagen  ef- 
ter gik  turen  så  til  MTC  i  Preston  i 
England,  hvor  han  skulle  være  i  tre 
uger,  og  derfra  til  Durbanmissionen  i 
Sydafrika.  Sproget  her  er  mest  en- 
gelsk, men  samtidig  skal  Martin  lære 
to  stammesprog  samt  kunne  gøre  sig 
forståelig  på  afrikaans.  Martin  er  i 
øvrigt  den  første  dansker,  der  er  på 
mission  i  Sydafrika. 

Vi  ønsker  ham  alle  en  rigtig  god 
mission.  Må  Gud  være  med  ham,  til 
vi  ser  ham  igen.  D 

Jytte  Hansen,  Odense  2.  Ward 

Københavns 
Stavskonference  - 
november  2002 

P|ræsident  Valgren  talte  efter  alle 
opretholdelser  om,  hvor  velsignede 
vi  er  i  staven  ved  de  mange  som  er 
taget  på  fuldtidsmission. 

Præsident  Torben  Engbjerg  opfor- 
drede os  i  sin  tale  til  at  komme  til 
Kristus.  Alt,  hvad  vi  gør  i  dette  liv, 
skal  være  centreret  om  Kristus.  Intet 
andet  navn  er  givet  under  himlen, 
hvorved  frelse  kan  opnås. 

Hvordan  kommer  vi  til  Kristus?  Vi 
lærer  ham  at  kende.  Vi  må  indgå 
frelsende  ordinancer.  Vi  må  efterleve 
vore  pagter,  og  vi  må  advare  vor 
næste  og  bringe  evangeliet  ud  til 
vore  medmennesker.  Mange,  som 
engang  var  stærke  i  troen,  men  som 
nu  vakler,  ønsker  at  vende  tilbage. 
Det  kræver  måske  kun  en  invitation 
eller  et  par  stærke  hjælpende  hænder. 
Invitationen  fra  Herren  til  at  komme 
til  Ham  gælder  alle,  både  døbte  og 
udøbte,  stærke  og  svage,  både  døde  og 
levende. 

Med  Herren  har  vi  vores  handle- 
frihed. Ofte  mister  vi  modet,  fordi  der 
er  så  mange  ting,  vi  skal.  Når  vi  påta- 
ger os  en  opgave,  fordi  vi  bliver  bedt 
om  det,  bliver  opgaverne  lettere.  Når 
en  biskop  inviterer  til  et  tempelinter- 
view eller  til  at  komme  til  templet,  er 
sandsynligheden  for,  at  invitationen 
modtages,  langt  større,  end  hvis  det 
skal  ske  af  egen  drift. 


Herrens  engle  bruger  meget  af  de- 
res tid  på  at  opmuntre  og  hjælpe  os  til 
at  komme  til  Kristus.  Hjemmelærere 
og  besøgslærerinder  inviterer  og  op- 
muntrer. Vil  I  komme?  Vil  du  påtage 
dig  denne  opgave?  Vil  du  følges  med 
mig  til  nadvermøde?  Alle  skal  have 
muligheden  for  at  sige  ja  til  at  kom- 
me til  Kristus.  Vi  er  her,  fordi  vi  sagde 
ja  i  forudtilværelsen. 

Præsident  Torben  Valgren  følte 
det  som  et  privilegium  atter  at  se 
mange  af  de  unge  mennesker,  som 
han  var  sammen  med  i  templet.  I 
templet  bliver  man  opløftet,  man  får 
sine  åndelige  batterier  ladet  op.  Han 
rettede  en  stor  tak  til  alle,  som  var 
med  på  turen.  De  unge  var  med  til  at 
løfte  mig  op  til  et  større  ønske  om  at 
gøre  det  rette. 

Hvad  vil  det  sige  at  være  medlem 
af  Jesu  Kristi  Kirke?  Jeg  ser  tre  begre- 
ber for  mig. 

1 .  Jeg  må  tage  stilling. 

2.  Jeg  må  ofre. 

3.  Jeg  må  være  lydig. 

Det  er  det,  som  det  betyder  for  mig 
at  være  medlem  af  Jesu  Kristi  Kirke. 
Familieproklamationen  giver  os  en 
rettesnor  for,  hvordan  vi  bør  handle 
som  ægtemand,  som  hustru,  som  dat- 
ter og  som  søn.  Familiefædre  har  et 
ansvar  for  at  lede  og  forsørge  deres 
familier,  og  mødre  har  primært  et  an- 
svar for  at  opdrage  familiens  børn. 
Det  fortæller  mig,  hvad  min  rolle  er, 
og  giver  nogle  retningslinier  for,  hvor- 
dan det  skal  gøres. 


Vi  må  indgå  og  huske  vore  pagter, 
da  vi  er  et  pagtsfolk.  En  del  af  vore 
pagter  er,  at  vi  skal  tage  vare  på  hin- 
anden -  glædes  med  hinanden,  græ- 
de med  hinanden. 

Vi  må  huske  tiendeloven.  Det  er 
vigtigt  at  forstå,  at  det  arbejde  vi  gør, 
berører  mange  mennesker.  De  vidnes- 
byrd, vi  har,  er  det  vigtigt,  at  vi  gem- 
mer i  vor  »mindebank«.  En  »minde- 
bank« er  en  bank,  man  kan  trække 
på  til  styrke  for  sig  selv  og  andre.  Min 
»mindebank«  blev  større  på  tempel- 
turen med  de  unge. 

Som  medlem  af  Kirken  er  det  vig- 
tigt, at  vi  har  et  vidnesbyrd,  at  vi  har 
taget  stilling.  Det  er  vigtigt,  at  vi  er 
overbevist  om,  at  det  er  Herrens  Kir- 
ke vi  arbejder  for,  og  at  vi  ved,  at 
Herrens  hånd  er  med  i  dette  arbejde, 
og  at  Herren  har  lagt  sin  kappe  på 
vores  stavspræsident. 

Præsident  Jens  Andersen  afslutte- 
de konferencen.  Vi  tror,  at  denne  kir- 
ke er  genoprettet  gennem  en  ung 
mand,  som  Herren  valgte  til  at  være 
et  værktøj  i  denne  proces. 

Vi  opretholder  vore  ledere,  som 
hver  især  har  deres  opgaver  i  dette 
værk.  Vores  patriark  er  kaldet  som 
evangelist  til  at  give  patriarkalske 
velsignelser,  som  er  velsignelser  og 
Herrens  vilje  for  den,  der  modtager 
velsignelsen. 

I  min  patriarkalske  velsignelser  for- 
talte Herren  mig  noget,  som  kun  ved- 
rør mig,  men  også  noget,  som  vedrør 
os  alle,  at  jeg  skal  være  en  stor  leder 
blandt  dette  folk. 

Himlens  port  er  åben  for  alle,  som 
tror  på  Jesus  Kristus.  Vi  har  behov  for 
større  tro,  større  lydighed. 

Til  alle  børn  siger  jeg:  Husk  at  ære 
jeres  far  og  mor.  Gå  til  jeres  far  og 
mor,  og  lyt  til  deres  råd. 

Kære  unge  mennesker:  Alle  men- 
nesker er  skabt  i  Guds  billede  med  en 
evig  identitet.  Han  kender  dig  som 
ung.  Han  elsker  dig.  Herrens  befalin- 
ger er  givet  som  en  hjælp.  Ofte  fristes 
unge  til  seksuelle  overtrædelser.  Den- 
ne kraft  er  hellig  og  skal  holdes  inden 
for  ægteskabets  rammer.  Alle  Herrens 
befalinger  er  givet  os  til  hjælp  og  be- 
skyttelse. Kære  unge  mennesker,  hold 
standarderne. 

Til  ægteparrene  siger  jeg,  vær  tro 
mod  hinanden,  og  elsk  hinanden. 

Jeg  talte  forleden  med  en  god  bro- 
der, som  fortalte  mig,  hvordan  han  og 
hans  familie  samles  hver  morgen  for 
at  læse  i  Mormons  Bog.  »Det  er  umu- 
ligt for  mig  at  gå  ud  og  begå  overtræ- 
delser, efter  jeg  har  talt  med  min  fa- 
milie hver  morgen  om  evangeliet,« 
sagde  han. 

Stavskonferencen  var  en  stor  ån- 
delig oplevelse  med  gode  og  kærlige 
instruktioner  til  Københavns  Zion 
Stav.  Vi  har  en  stavspræsident  med 
visioner  og  stor  åndelighed,  og  som 
ønsker,  at  Herrens  værk  skal  gå 
frem.  Frem  for  alt  har  vi  ledere,  som 
elsker  Herren  og  dem,  som  de  er  le- 
dere for.  D 

Brian  Reuter, 
Allerød  Ward 


